《啄木儿》
金朝·王哲

自行自行。见性不用命。自惺自惺。黑飙先捉定。使倒颠并。

唯堪惺。两脉来回皆吉庆。辨清清、与静静。乌龟儿、从兹警省。

放眼耀、光明焕炳。恣水中游、涛间逞。望见赫曦山上景。

转波恬、又浪静。

作者简介：（1112—1170）咸阳人，道士，初名中孚，字允卿。熙宗天眷初应武举，改名德威，字世雄；海陵王正隆四年学道，改名，字知明，号重阳子。倜傥尚义，不拘小节，好属文，才思敏捷。学道后往来终南山一带，曾在终南县南凿穴而居。后至山东崳山全真庵。所创教派名全真道。马丹阳、丘长春、王玉阳、郝广陵、谭处端皆其弟子。